Downloaded from YTS.MX
Official YIFY movies site: YTS.MX
Olen armeijan ylipäällikkönä päättänyt, että on kansallisen edun mukaista -
lähettää vielä 30 000 sotilastamme Afganistaniin.
Kahdeksan vuotta kestänyt sota -
on vaatinut valtavasti ihmishenkiä ja resursseja.
Tämä päätös vaatii vielä enemmän teiltä.
Armeijalta, joka perheineen on jo -
kantanut raskaimman taakan.
Älä viitsi, Joey!
Se on jo täynnä.
Nämä ovat kuvia isän paikoista Afganistanissa.
Tämä on ensimmäinen tukikohta, jossa hän oli.
Hän taisi sanoa, että tuo oli hänen telttansa.
Tässä hän tervehtii ylempää upseeria.
Tuossa on hänen autonsa.
Tässä on isä, minä ja Joey.
Tiedän, mutta se heiluu.
En pysty kirjoittamaan niin.
Nimeni on Joey,
ja olen seitsemän ja puoli vuotta.
Veljeni taitaa olla...
12 ja puoli vuotta.
Voisin lukea gepardeista. -Hyvä idea.
Se on eläin.
Isi on Afganistanissa ja yrittää tehdä siitä hyvän.
Shawn-setä, tiedät, etten syö sitä.
Hän sanoi, että jos hän ei nyt tee sitä,
olemme pian öisin luotisateessa.
TERVETULOA KOTIIN BRIAN
Setä otti meidät luokseen 14 kuukaudeksi.
Oli vaikea muuttaa, kun piti hankkia uusia ystäviä.
Pojat tulevat kanssamme lentokentälle sinua vastaan.
Ja sitten...
Isaac touhuaa tuossa vieressä.
Isaac, isäsi soittaa.
Hän on Atlantassa.
Hei, isä.
Hyvin.
Niin.
Isä tulee kotiin kahden viikon lomalle.
Kun hän kävelee portista, juoksen hänen luokseen.
Joey, tuolla on isän kone. Tuolla se on. Näetkö?
Näen!
TERVETULOA KOTIIN!
Yritän nähdä isän ikkunasta.
Niinpä.
Katso, näkyykö häntä.
Vilkutan siltä varalta, että hän näkee minut.
Isä tulee ensin. Tule!
Pidä sitä ylhäällä. Näytä iloiselta.
ISÄNI ON AFGANISTANISSA
Tule jo, herra sotilas.
Onko tuo hän? -Ei, hän ei ole noin lihaksikas.
Ei isä ole noin lihaksikas.
Tuolla hän on. -Pidätkö tätä?
Menkää vain.
Rakastan teitä.
Heippa.
Hei.
Rakastan teitä.
Onko mukava nähdä minua?
Mitä? -On.
Mikä se on?
Hieno.
Näytät samalta.
Toivottavasti.
Isä? -Olin poissa vain puoli vuotta.
Tunnen lihaksia.
Olen treenannut.
Tunnen lihaksia. -Niin minäkin.
Minäkin tunnen ne.
Rakastan sinua.
-Oli ikävä.
Niin minullakin.
Kiva olla kotona. Anteeksi, jos haisen.
Tavallinen sotilaan haju.
Tuttu haju. Tykkään siitä.
Pidän siitä. -Vai tavallisen?
Heippa.
Hei.
Tervetuloa kotiin.
Onko kaikki hyvin?
On. Laulan lempilauluani.
Joe.
Joey.
Niin?
Isaac, rautasi näyttävät hyvältä.
Mitä?
Rautasi näyttävät hyvältä. -Kiitos.
Minulla on raateluhampaat!
Olet pahassa pulassa, jos hajotat ne.
En hajota.
Kun isä oli Afganistanissa,
tuntui, kuin harteillani olisi ollut 10 kilon paino.
Kun isä tuli kotiin,
se paino katosi.
Joko ruiskutitte?
On helpompaa johtaa joukkuetta kuin kasvattaa kahta poikaa yksin.
Kun erosin, lasten äiti valitsi toisen tien,
ja oikeus kielsi häneltä huoltajuuden.
Olen siis hoitanut pojat yksin.
Hän ei ole nähnyt heitä lähes 2,5 vuoteen.
Kala vei puolet madostani.
Mitä? -Niin. Näetkö?
Kappas.
Ei se kovin iso ole.
Kysyn itseltäni joka päivä, teenkö lapsilleni oikein.
Yritän hoitaa velvollisuuteni maatani kohtaan -
ja tehdä, mitä se pyytää,
mutta mitä se vaatii pojiltani?
No niin.
Uipa menemään.
Armeija on mahtava, ja on hienoa, että isä on siellä,
mutta on rankkaa, kun pitää toivoa,
että hän tulee ehjänä kotiin -
ja olla huolissaan.
En tiedä, haluanko aikuisena seurata hänen jalanjälkiään.
NETFLIX-ALKUPERÄISDOKUMENTTI
SOTILAS ON VAHVA
Kuusi kuukautta. -Okei.
Ajatelkaa, että kun palaan, tehdään kaikkea hauskaa.
Teettehän niin? -Okei.
Mitä pikemmin lähden,
sitä nopeammin itkusi loppuu.
Niinkö? -Älähän nyt.
Ole kova.
Tiedättehän, miksi isä tekee näin?
Täytyy mennä. Rakastan teitä. -Rakastan sinua.
Menkää ukin ja mummon kanssa.
Rakastan teitä.
Leuka pystyyn.
Rakastan sinua, isi.
KNDUZ, AFGANISTAN 9 VUOTTA SODAN ALKAMISESTA
Isä halusi yhden lapsistaan armeijaan.
Olin nuorin, joten se lankesi oletuksena minulle.
Olen iloinen, että värväydyin, koska olen osa jotain itseäni isompaa.
Tiedätkö, mitä pelkään eniten?
Isaac kertoi, että hänen kaverinsa isä lähti Irakiin ja muuttui.
En halua, että minulle käy niin.
Haluan olla se sama hauska isä,
joka ei saa takuuvuokria takaisin, koska leikimme sisällä airsoft-aseilla -
tai vesisotaa niin, että seinät kastuivat.
Haluan olla sellainen isä,
joka on hauska, eikä karju lapsille.
Taisin nähdä yhden lentävän tuon puun takaa.
Joskus yritän miettiä eri juttuja.
Koska jos ajattelen isää,
on vaikeaa...
Anteeksi.
On vaikeaa -
pysyä vahvana.
Taisin osua!
Pane varmistin takaisin.
Jee!
Hän taisi osua. Siistiä.
Isi on ainoa, jota minä...
nyt eniten rakastan.
Hän sanoi pärjäävänsä ja kielsi huolehtimasta hänestä.
"Huolehdi vain itsestäsi."
Olen huolissani isistä öisin.
Koska on pimeää, ja hänet voidaan yllättää.
Sitten he voivat...
Kaipaan poikia ja tiedän, että he ajattelevat minua.
Isaac sanoo niin, kun soitan.
"Näin sen saman kuun, jonka sinä näit hetki sitten",
ja muuta siirappista.
Mutta kaipaan häntä kovasti.
Naps naps, polte, moottorisaha. Muuta en muista.
ARMEIJAN LÄÄKINTÄKESKUS
Se voi olla vähän hellänä.
Auts!
SYVÄT VAMMAT SÄÄRISSÄ. KIRISTYSSITEET.
Ratsasimme Talibanien miehittämän kylän,
kun afgaanipoliisiin osui kranaatti.
Hän teki kuolemaa.
Aivan sama, vaikkei hän ollut yksi meistä.
Hän oli puolellamme,
ja päätin hakea hänet.
En mennyt sinne ammuttavaksi. Menin hakemaan sen kaverin pois.
Se ei onnistunutkaan.
Lääkintämies pelasti henkemme.
Kun nouset ylös...
Veri pakenee ja jalkaa pistelee.
Ja siksi sinua huippaa,
koska suonet, jotka tasaavat verenpainetta -
ja kierrättävät verta,
eivät toimi.
He yrittivät sanoa, että pitkän päälle,
jos jalalla ei voi juosta,
se voidaan amputoida.
Jalkaani ette vie!
Se on minun jalkani.
Käännynkö toisin päin?
Voisiko joku ohjata minua? En pääse lähemmäksi.
Outoa, etten ole itkenyt kertaakaan.
Tämä ei tunnu todelliselta.
Oli vaikea ajatella,
että joku ihminen ampui häntä oikealla luodilla.
Ja se sai -
vähän pään sekaisin.
No niin, mentiin.
On helpotus, ettei hän ole siellä,
mutta hän varmaan ontuu koko loppuikänsä.
Joka kerta, kun näen hänen ontuvan,
minulla varmaan tekee vähän pahaa.
SANKARI-ISÄ
"Isä on -
amerikkalainen sotilas.
Isä on sankari.
Minun supersankarini."
Kun isiä ammuttiin, halusin lähteä Afganistaniin -
ja ampua ne tyypit.
"Ammuitte isää. Minä tapan teidät. "
Pidätä hengitystäsi. Liikkumatta.
KOLME KUUKAUTTA MYÖHEMMIN
JALKAVÄEN PARAKIT
TERVETULOA KOTIIN, ISI
MEILLÄ OLI IKÄVÄ
TERVETULOA KOTIIN RAKASTAN SINUA
Onnittelut vielä kerran hyvin tehdystä työstä.
Isi, miten laulut synkataan iPadiin?
Valitse 'Sync'?
Mitä? -Missä? En näe sitä.
Oikealla alhaalla.
Voi hitsi!
Isi.
Mitä?
Sitä valui.
Ei hän ryystä sitä.
Ei hän...
Ei hän tee sitä.
Juo nyt loputkin.
Ryystä pois vain.
Käy suihkussa ja vaihda vaatteet. Bussin tuloon on 25 minuuttia.
Rakastan sinua.
Sitä on vaikea selittää, mutta tunnen olevani tosi isänmaallinen.
Se on outoa.
Tunnen vähän aikuistuneeni.
Haluan kovasti auttaa.
Pystyn siihen.
Mitä? -Näytät punapäiseltä lapsipuolelta.
Yritän palata siihen, missä olin.
Olen palvellut reilut 17 vuotta,
eli haluan jatkaa aktiivipalvelusta.
En halua sanoa: "Haavoituin, siispä lopetan".
Mene.
Yritän pitää suupielet ylhäällä ja esittää vahvaa,
mutta iltaisin melkein itken tuskasta.
Kipuja on.
Minä ja pojat tykkäämme retkeillä ja kalastaa.
Jos en pysty samoihin juttuihin kuin ennen,
se on kova isku.
Tarkoitus on tästä kuntoutua.
KOLME VUOTTA MYÖHEMMIN
Pitää mennä.
No niin.
Selvä.
Rakastan sinua.
Viime vuosina on ollut rankkaa.
En halua sanoa, että kaikki mureni,
mutta emme harrastaneet yhtä paljon, koska hän ei pystynyt.
Totuin siihen, että isä on tosi touhukas,
mutta enää hän ei pysty, ja suren hänen puolestaan.
Kun hän lähti tänä aamuna,
olin iloinen, kun hänen kipunsa eivät olleet niin pahat.
Pelkäsin, että jokin menisi pieleen.
IKÄ 11
Se vain tykyttää.
Viimeiset kolme vuotta -
olen kärsinyt pahoista kivuista,
liikkumattomuudesta, painonnoususta,
ja siitä, etten pysty tekemään juttuja lasteni kanssa.
Mutta nyt kaikki muuttuu.
BRIANIN TYTTÖYSTÄVÄ
KIRURGIA
Mkä on kiputilanne? -Ei hyvä,
mutta en halua ruikuttaa.
Soitimme lääkärille. Sinua tullaan katsomaan.
Ikävä kyllä saat jo nyt maksimiannoksen kipulääkettä.
Anteeksi, mutta sattuu saatanasti.
Aivan kuin jalka olisi katkaistu.
Uskon, että isä paranee.
Hän on joku päivä 60-vuotias, joka juoksee maratoneja.
Siirrä se tähän.
Olen tosi ylpeä hänestä.
Suurkiitos kaikesta.
TERVETULOA KOTIIN, TYNKÄ!
TERVETULOA KOTIIN, KAPTEENI AMERIKKA
Kas noin, Tynkä.
Mitä sinä tuijotat?
Mitä rouva tuijottaa?
Sen saa pois vain hankausaineella.
Lääkäri sanoi, että saan proteesin reilussa kuukaudessa.
Matka jatkuu.
Näin kaksikiloisen uivan veneen vieressä.
Omanarvontuntoni tulee fyysisistä jutuista,
siitä, mihin fyysisesti pystyn.
Jalka olisi varmaan kannattanut amputoida heti,
mutta minun piti yrittää.
Minulla on edelleen kaksi hienoa poikaa ja Maria.
Mitä se on? -Vadelmaa.
Kaksi lusikallista. -Eikö olekin hyvää?
En etsinyt suhdetta.
En uskonut olevani valmis suhteeseen.
Halusin vain tavata ihmisiä,
mutta uskon, että Jumala -
oli toista mieltä.
Välillämme kipinöi heti.
Häneen ihastuu heti.
Hei.
Herätys.
Joey, nouse ylös.
Muutos oli iso. Minä ja kaksi poikaa -
saimme hänet ja hänen kolme lastaan.
Vain yksi heistä asuu kanssamme,
koska yksi on 18 ja asuu isällään,
ja 20-vuotias asuu jo omillaan.
Aiotko panna tuon kouluun? -Aion.
Etkä, koska nukuit se päällä!
Joey ja Jordan ovat samanikäisiä ja kuin vastakohdat,
mutta he alkavat tulla toimeen.
Kunhan ette satuta toisianne. -Niin pojat tekee.
Hetkinen! Et voi...
Kätesi oli tässä, ja se oli oudossa kulmassa.
Se on tässä. -Mikä naurattaa?
Minulla oli silloin kengät!
Just joo.
Joey kiintyi Mariaan nopeasti.
Paljon nopeammin kuin minä.
Minä ajattelin: "Katsotaan nyt."
Jos kaadut, kaadu minuun päin. -Varo.
Onnistuin.
Pikkuhiljaa sitä oppii.
On outoa nähdä isä toispuolisena.
Tee niistä laatikko.
Nyt kulmittain.
Kulmittain? -Poikittain -
kulmasta kulmaan. Jep.
Isaac haluaa auttaa isää.
Hän ei halua tehdä juttuja kanssani, vaan minun puolestani.
Joey taas rakastaa sitä, kun saa touhuta isin kanssa.
Joey taitaa olla enemmän kuin minä, sellainen jukuripää.
Isaac taas haluaa, että isä on ylpeä hänestä.
Se oli mahtavaa. Oletko kunnossa?
Okei.
Aivan.
Eli nämä kivut ajan myötä osin turtuvat?
Selvä.
Okei.
Kiitoksia.
Sanasi vähän rauhoittivat mieltäni.
Ole kiltisti.
Kiitoksia paljon.
Selvä. Hei hei.
JOTKUT ANTOIVAT JOTAKIN TOISET ANTOIVAT KAIKEN
Kunpa olisin vielä armeijassa.
Minulla oli jotain valtaa.
Minulla oli auktoriteettia, identiteetti.
Mutta nyt,
kuka minä oikein olen?
Miksi sinulle ei vuokrattu jotain kärryä?
Miksi? En tarvitse sellaista.
Muistakaa, mitä sanoin. Kiertäkää kaikki paikat,
ja päättäkää, mihin haluatte.
Sillä lailla.
Joey.
Siistiä.
Vielä yksi.
STERLINGIN RENESSANSSIJUHLA
Isaac, mene pitämään hauskaa.
Tiedän, että haluat omistautua isälle, mutta mene toki, jos haluat.
Kiitos.
Kiitoksia.
Hienoa. Eläköidyin Fort Drumista.
Fort Drumista? -Niin.
Saanko kysyä? -Toki.
Kannattiko sen takia menettää jalkansa? -Kyllä.
Se tapahtui yhteenotossa.
Jouduimme väijytykseen.
Saatko proteesin? -Kolme viikkoa vielä.
Amputaatiosta on 1,5 viikkoa, ja kipuja on jo vähemmän -
kuin jalan kanssa ampumisen jälkeen.
Proteesit ovat kehittyneet.
Ja se tehdään Syracusessa.
Kiitoksia.
Minusta tuntuu, että he säälivät minua.
Istutaanko jonnekin?
Ei. Nyt on sinun vuorosi.
Minunko? -Niin. Alahan mennä.
Mene jo.
Nouse tänne ylös, jos haluat teistä kuvia.
Enpä tiedä.
Voi luoja. Oletko kunnossa? Mitä sinä teet?
Olen halunnut tehdä tämän jo kauan.
Voi luoja! Nytkö?
Juuri nyt.
Voi luoja.
Tuletko vaimokseni?
Tulen!
Näytänkö hyvältä?
Ole hiljaa.
Vielä yksi.
Näytänkö oikeasti siedettävältä? -Näytät.
Eivätkä meikit valu?
Toivottavasti saan kalan. Alan sitten kiljua.
Mitä? -Saisinpa kalan.
Mitä hittoa?
Minulla on isompi. -Epistä.
Hyvä saalis, kulta.
Tämä on kolmas.
Kivaa.
Nyt nappasi. -Sait yhden! Hyvä!
Tein sen!
Suukotan sitä!
Heippa, kaveri.
Katsokaa tuota seksikästä miestä. Hyvä luoja.
Otin sinusta kuvan.
Kuulostaa oudolta, mutta pelkään yhä, että menetän isän.
Että mitä tahansa voi sattua.
Tunteet joskus myllertävät.
Kaikille käy joskus niin, että kun yrittää nukahtaa,
sitä alkaa ajatella kaikkein pahinta.
"Aivot hei, onko pakko juuri nyt?"
Yritän olla ajattelematta liikaa.
10 VIIKKOA AMPUTAATION JÄLKEEN SYRACUSEN TERVEYSKESKUS
SYYSKUU 2014
Onko haavassa tuntunut muutoksia?
Alkaa mennä hermot. -Niinkö?
Miksi menee hermot?
Koska minä...
Olen tehnyt kaiken, mitä hän käskee tehdä.
Silti se on yhtä paskana.
Joskus paraneminen viivästyy.
Ahdistus ei viivästellyt.
Se on normaalia, kaikki käyvät läpi samat asiat.
Tässä on vielä yksi kohta.
En tiedä, mitä muuta... -Sen pitää parantua.
Teet, mitä sinun pitääkin tehdä,
mutta sen pitää vain antaa parantua.
Ei kannata hätiköidä -
ja siirtyä proteesiin, kun leikkauskohta vielä toipuu.
Mahtavaa.
Palaan maaliskuussa.
Ei siihen niin kauan mene.
Ei mene. -Kuulin tuon jo kuukausi sitten.
Luvattiin ensi viikolla. Ja taas ensi viikolla.
Kauanko -
pysyn motivoituneena?
Neljä viikkoa on nyt luvattu, että "ensi viikolla".
Miksi... -Sanoimme...
Arvaa, miltä tuntuu hakata ovenpieliä -
ja raivota puolisolle ja lapsille.
En tarkoita huutaa sinulle.
En edes tunne sinua. Tämä alkaa niin tympiä.
Luulenpa, että olet asettanut epärealistisia odotuksia.
En koskaan. -Amputaatiosta huolimatta -
odotat täydellistä paranemista.
Et selvästikään tunne minua.
Joey, tiskaa astiat.
Hoida se pois alta, niin voit ottaa rennosti.
Tylsää, tiedän.
Hyvältä näyttää.
Juurihan tästä luutusin.
Miten osaat sotkea niin nopeasti?
Johtuuko lie tylsistymisestä, vai siitä, ettei hän pysty liikkumaan,
vai traumaperäisestä stressistä,
mutta kun olemme kotona,
90 prosenttia ajasta, hän pelaa typerää videopeliään,
vaikkei varmaan sitä myöntäisi.
Hän ei osallistu perheen juttuihin.
Kaikki parittomat sukat.
Aivan sama. -Hetkinen. Tässä.
Miten niin aivan sama? -Laita ne yhteen.
Pane samanmerkkiset yhteen.
Tälle on pari.
Minä pesen pyykit. Näpit irti koristani.
Näpit irti koristani.
Hetkinen. Sain juuri...
Joey.
Irti koristani.
Joskus tunnen syyllisyyttä, koska en pysty enää tehtäviin.
Nyt olen taakka -
veteraaniministeriölle ja armeijalle, koska nyt -
tarvitsen hoitoa ja huolenpitoa.
Nostan tukiakin.
Olen hyödytön.
En voi tehdä enää mitään,
siksi kutsun itseäni hyödyttömäksi.
VIIMEISIMMÄT UUTISET USA TEKI ILMAISKUN
Isaac, hoida asiasi ja ala kalppia.
Joka kerta viime tipassa. En vie sinua kouluun.
Leikkauksen jälkeinen toipuminen on ollut rankkaa.
Hän on ollut kireämpi.
Ennen ampumista hän ei ollut masentunut.
Nyt pelkään, että hän -
istuu pyörätuolissa vielä 65-, 70-vuotiaanakin,
masentuneena.
VETERAANIMINISTERIÖ PÄÄSISÄÄNKÄYNTI
Yritä.
Yksi napsaus.
Eikö muuta?
Ei muuta.
No niin. -Hyvä.
Kävelepä nyt vähän edestakaisin.
Pääset omin avuin kävelemään ja portaita kulkemaan.
Jos sinulla on -
molemmat kainalosauvat.
Selvä.
En ole vielä tottunut kääntymään.
Tämä kulkuneuvo vaatii kääntyessä tilaa.
En saa jalkaa suoraksi.
Haista paska, lumilinko.
Anna palaa, Joey!
Nouse ylös!
Sillä lailla.
Hoida hänet lattiaan.
Ylös!
Ei selälleen.
Nyt tarkkana!
Hyvä, Joey.
Käänny!
Käänny minuun päin.
Käänny kohti…
Ei välitetä.
Paini nyt fiksusti ja kovaa.
Aggressiivisuutta peliin nyt.
Nyt ei olla vielä ammattilaisia.
Kuuntele.
Nämä pojat kehittyvät nopeasti. Nyt pitää painia kovaa, jotta pärjää.
Et voi mennä sinne sipsuttelemaan. -Tiedän sen.
Isä oli painija.
Ja nyt minä olen.
Isä oli tosi hyvä painimaan,
ja viimeisellä luokalla hänellä oli 26 voittoa ja 3 tappiota.
Mutta nyt hän ei voi auttaa, esimerkiksi näyttämällä liikkeitä.
Joey ei ole tarpeeksi hurja. Pitää käskeä suuttumaan.
Hoida se hallittu kaaos.
Tiedäthän?
En tajua sitä. Heillä ei ole sitä...
Harrastin 6-vuotiaasta vain painia. -Ai?
En voi mennä matolle. Pelkään jalkani puolesta.
Käy apinan raivolla tuon sinipukuisen päälle.
Paini kovaa. Älä joudu selällesi.
Kuinka paljon haluat sitä?
Ei selälleen!
Mitä hän tekee?
Ei ole totta.
Miksi hän itkee?
Sinä pystyt siihen.
Suutu!
Älä itke, Joey.
Mikä nyt itkettää. En pidä siitä.
Mene vaihtamaan vaatteet. Kaikki hyvin?
Haluatko voittaa?
Siksi täytyy yrittää. Onko selvä?
Olen ylpeä sinusta.
Katson sitä polvea kotimatkalla.
Jooko?
Lähdetään.
Joskus sängyssä istuessa mietin,
kuinka hyvä painija voisin olla, jos häntä ei olisi ammuttu.
Miten menee?
YLIKERSANTTI BRIAN EISCH ERINOMAINEN ALIUPSEERI
VUODEN ALIUPSEERI
Taas me jätimme lapiot matkasta.
Miksi -
putkipihtini ovat tuolla?
En tiedä.
Etkö ole käyttänyt niitä?
Rikoin niillä jäätä.
Ne pitää viedä autotalliin.
Milloin alat huolehtia asioista?
Ei päästy edes sataa metriä. Pihtini ovat autossa,
lumilapiot ovat yhä pihalla,
tuuli vei hanskan tielle.
Ala huolehtia asioistasi.
En tiennyt, missä se oli.
En halua kuulostaa itkupilliltä, mutta olen joutunut kokemaan paljon.
Itsensä uhraaminen sodassa oman maansa puolesta -
on toki jaloa.
Mutta toisaalta en ole varma, olivatko hänen vammansa -
yhtään sen arvoisia.
HALUAN SINUT
Kun pääsen koulusta,
haluan mennä collegeen ja opiskella poliisiksi.
Nuorempana aioin ehdottomasti sotilaaksi.
Armeijaan, mars. Univormu niskaan ja merten taa.
Mutta kun oikeasti ajattelin asiaa, haluan olla lähellä perhettä.
Haluan joskus lapsia,
enkä halua, että lapseni kokevat saman kuin minä.
Olen varma, että heille olisi tärkeintä,
että isä on läsnä.
Jos tällä on ollut poikiin jokin huono vaikutus,
en näe sitä.
En joko näe sitä tai en halua nähdä sitä.
Poikani ovat henkiseseti vahvoja.
Tuo pentu tuijottaa. Täytynee käydä tinttaamassa silmään.
Mitä tollotat?
Vau.
Hupsista.
ROHKEUS
Tykkään sotilaselämästä,
ja sen takia haluan liittyä armeijaan, koska rakastan armeijaelämää.
Tuskin edes käyn koulua loppuun, värväydyn ehkä jo 17-vuotiaana.
Haluan juosta ympäriinsä -
ja ammuskella.
Tehdä hauskoja juttuja.
Nähdä hienoja juttuja. Pääsisin varmasti -
johonkin siistiin sotaan jonnekin kauas.
Ei minua haittaisi, vaikka minua ammuttaisiin taistelussa.
Ei se takuulla hyvältä tuntuisi, mutta tietäisin tehneeni jotain oikein.
Kyllä minä pelkäisin, että hän haavoittuu tai jopa kuolee palveluksessa,
mutta jos hän niin haluaa tehdä -
ja taistella, niin minkä sille voi.
Niin hän sitten tekee.
Perheenjäsenen menettäminen ei ole mukava ajatus.
Noinko?
Näen sinut.
Hitto.
Osuin!
Sitä haluaa aina lapsen parasta.
Emme asu missään hienostoalueella.
Hyväpalkkaisia töitä ei juuri ole.
Jopa ydinvoimala suljetaan.
Työpaikkoja on yhä vähemmän.
PARTURI
Isaac luulee menevänsä collegeen -
ja opiskelevansa poliisiksi.
Tiedän jo, ettei niin käy. En halua olla ilonpilaaja,
mutta hänen arvosanansa eivät riitä collegeen.
Kun koulusta tulee viesti, että pitää auttaa poikaa läksyissä,
minulla ei ole hajuakaan,
miten koulujuttuja nykyään tehdään.
Olen ihan ulalla.
Itse toivon, että Isaac päättäisi -
liittyä armeijaan.
Tuskin kukaan vanhempi haluaa lastaan armeijaan -
rakkaudesta.
Mutta jos siellä tekee työnsä, saa ylennyksen.
Mitä teitte tänään koulussa, Joey ja Jordan?
Minä ja Marshall pelattiin pickleballia.
Marshall ja minä.
Minä päivänä sinä lähdet?
Minne?
Sinne minne olit menossa. -Sinä aamuna.
Selvä. Varmistan vain, ettet lähde ennen synttäreitäni.
Tiedätkö, mitä hyvää on maaliskuun kuudennessa päivässä?
Mitä?
Jos hän ei ole vuosi sen jälkeen mennyt armeijaan -
tai kouluun, se tekee 400 taalaa kuussa.
Tietääkö hän sen?
Tietää. Mikä sääntö meillä olikaan?
Kun täyttää 18, mitä pitää tehdä?
Armeija tai college. College. -Jos pääset sinne.
Kyllä pääsen! Kaikki epäilevät minua.
Tiedän, että pääsen. Se on fakta.
Hän ei usko minua.
Reuilun vuoden päästä tehdään värväyspaperit.
Haen kouluun.
Lyödäänkö vetoa?
Lyödään.
Aiotko valmistua collegesta? -Kättä päälle.
Enpä tiedä. -Neljästä sadasta.
Jep.
Olen samaa mieltä isäsi kanssa. -Raivostuttava asenne.
Tosi ärsyttävä.
En siksi, ettet olisi fiksu.
En vain usko, että teet sitä.
Kyllä minä sen teen.
Osa minustakin halusi collegeen,
mutta todistus ei riittänyt.
Koulun jälkeen olin kansalliskaartissa ja Walmartissa töissä.
Isä sanoi: "Et jää loppuiäksesi Walmartiin."
Lähdin aktiivipalvelukseen. Välittömästi.
ELOKUVATEATTERI
Liput American Sniperin klo 18.30:n näytökseen, kiitos.
Lasten iät?
16, 12, 11, ja veteraanilippu.
Viisi lippua tekee 42,50 dollaria.
Näetkö tuon kuormurin? Ajoin sellaista. Se oli hauskaa.
Se päivä ei lähde mielestä.
Ajattelen ryhmäni miehiä,
miten heillä menee nyt ja millaisia he silloin olivat.
Ajatukset pyörivät öisin.
Selviän jotenkin.
Omalla tavallani.
8 KUUKAUTTA AMPUTOINNIN JÄLKEEN
SOVITUSHUONE 2
Sinun on siis keksittävä paras tapa kiinnittää se.
Tästä on vedettävä samalla -
kun painat jalkaa sisään.
Se on vähän hankalaa.
Opit kyllä. -Pakko se on.
Niin.
Voisinko jotenkin auttaa? -Voit.
Haluatko, että vedän sitä?
Hän haluaa tehdä sen itse.
Mulkaisitko minua?
Katsoin sinua pahasti. -Miksi?
Koska haluan yrittää itse.
Riittää, kun sanot niin.
Voi jukra. Katso nyt.
En osaa enää juosta. En ole juossut neljään vuoteen.
Ei se mitään.
Olen innoissani!
Käännä sitä vähän sivulle. -Näinkö?
Se on hyvä.
Tämä tuntuu mukavalta. Hyvää työtä.
Hyvä. -Kyllä.
Näytän juostessa varmaan hassulta, mutta aivan sama, kunhan voin juosta.
No niin.
Iloinen mies.
Rakastan sinua.
Brian! -Tuossa on liukasta.
Brian. Voi jestas!
Pitää vain päästä asvaltille.
Jostain on aloitettava.
Uusilla kengilläni on lunta.
Pysy pientareella, kun tulee autoja.
No niin. -Sitten menoksi.
Oletko valmis? -En tiedä, kerron kohta.
Pystyn oikeasti harppomaan.
Näytät takaapäin hyvältä.
Brian?
Se hakkaa...
Se osuu -
tähän kohti,
ja menetän täysin rytmin.
Se osuu mihin sattuu.
No niin.
Sitten kotiin.
Onpa kömpelö olo.
Ensijuoksu ei sujunut kuten odotin.
Se on sinulle iso askel.
Minä juoksin!
Talvet kävivät aika tylsiksi,
ja kun asuu täällä maaseudulla, tekemistä ei paljon ole.
Tarjoutui tilaisuus, ja Maria puhui minut ympäri.
Hän taitaa tuntea minut paremmin kuin minä.
Tarvitsin kuulemma tekemistä, ja tämä sopisi minulle.
Omistan nyt Tricky Phish Bait Companyn, ja teen muovisia ahvenuistimia.
Herätä heidät.
YLPEÄ 2. MAAILMANSODAN VETERAANI
Elämän tärkeimpiä asioita -
on nyt perhe.
Se ei ratkeile saumoista. Se on vahva.
Haluan heille onnea, ja että mitään ei puutu.
BRIAN & MARIA 30. TOUKOKUUTA 2015
Vau.
Tuntuu hyvältä.
Pitääkö minun laittaa aluspaita?
Aioin laittaa tälle sukan, mutta mitä turhia.
Kyllä, laitat aluspaidan,
koska sinä hikoilet, ja se näkyy muuten paidan läpi.
Olen ollut ennenkin naimisissa, ja ei kai sitä opi ennen kuin sen oppii.
Ensimmäisellä kerralla luulin, että tein sen oikeista syistä.
Ja tässä pisteessä sitä ajattelee, että tämä onkin se oikea syy.
Näin sen kuuluu olla.
Ennen sanoin Mariaa "Mariaksi",
mutta nyt taidan kutsua häntä "äidiksi",
kun tajusin, että hän ei lähde.
Anteeksi.
Lupaan olla uskollinen sinulle ja rakastaa vain sinua.
Kunhan lupaat rakastaa ahvenkalastusta ja Green Bay Packersia.
Lupaan hyväksyä sinut sellaisena kuin olet,
kaikkine virheinesikin.
Niitä riittää, mutta rakastan sinua.
En sitoudu vain sinuun, vaan myös Isaaciin ja Joeyyn.
Aion olla pojillesi pysyvä äitihahmo -
ja rakastaa heitä kuten Alannaa, Brandonia ja Jordania.
Osavaltion minulle suomin valtuuksin julistan teidät nyt -
mieheksi ja vaimoksi.
Oletko valmis?
Hitto joo. -Voitte suudella.
Hyvät naiset ja herrat,
toivottakaa tervetulleiksi tuoreet herra ja rouva Eisch!
Jee!
Tervetuloa perheeseen. Toivottavasti pidät sukunimestäsi.
Et iske kakkua naamalleni.
En tietenkään. -Lupaatko?
Kuten näkyy,
päätimme tehdä tästä perhejuhlan.
Sulhaspoikana on esikoiseni.
Isaac. Anteeksi tunteiluni.
Unohtakaa äskeinen.
Teet minuun vaikutuksen joka päivä.
Olet selviytynyt kovista kamppailuista.
Olet sietänyt paskamaisuuttani -
ja ankaruuttani,
mutta kasvanut hienoksi nuoreksi mieheksi.
Joskus mietin, mitä vielä ehditkään rikkoa,
koska olet rikkonut jo nelivedon, ruohonleikkurin, lumilingon,
ja peruuttanut Jasonin uuteen Dodge Dartiin.
Rakastan sinua silti.
Siirrytään Joeyyn,
eli haisulipoikaan.
Joey on jääräpäinen ihmelapseni.
Nuorin poikani.
Hänen vuokseen leukakarvani alkavat harmaantua -
ja verenpaineeni on noussut.
Näen sinussa piirteitä,
joiden vuoksi haluaisin joskus kuristaa sinut,
mutta tiedän,
että ne piirteet tekevät sinusta vielä jonain päivänä johtajan.
KAKSI KUUKAUTTA MYÖHEMMIN HEINÄKUUSSA 2015
OLEN TÄRKEÄ!
Voi, kulta.
Älä nyt.
Voi luoja, ei!
Tänään iltapäivällä 12-vuotias Joey Eisch -
joutui pyörällä ajaessaan auton töytäisemäksi.
Hänet kiidätettiin sairaalaan, mutta hän kuoli.
Poliisi tutkii yhä tapahtumien kulkua.
HAUTAUSTOIMISTO
Lasten arkkujen koot -
menevät kuuden tuuman välein.
Tämä olisi sopiva.
Niin.
Hän oli tosi isänmaallinen. -Kuin ilmetty minä.
...ja hän oli tosi "amerikkalainen".
Hänkin halusi armeijaan. -Hän unelmoi armeijasta.
Se oli hänelle tavoite ja unelma.
Hän sanoi: "Ei minun tarvitse kouluja käydä. Liityn armeijaan."
"Pötyä!", vastasin.
Me mietimme, mitä tehdään,
missä muistotilaisuus pidetään.
Jutellaan siitä pian.
Hoidetaan ensin tämä ja mietitään sitten sitä.
Selvä.
Joeya jäävät suremaan siis -
isä Brian...
Tiedän.
Voi Joey-kulta.
Perkele!
Olemme kokoontuneet tänään -
kunnioittamaan elämää, jonka sai elää suloinen lapsi,
joka tehtiin Jumalan rakkaudessa ja jonka nimi oli Joseph Eisch.
Hän syntyi rakastavaan perheeseen ja eli vain pienen hetken.
Joey, me rakastamme sinua.
Kolme, kaksi, yksi...
Rakas Joey!
Olet rakas. -Hyvästi!
JOSEPH EISCH 24.7.2015
Kaipaan sinua. Olet rakas. Paras ystävä.
Lähdit liian pian. Pidä isille paikkaa. Rakastan ja kaipaan sinua. -Isi
Hänen ruumiinsa löytyi -
paljon kukkien yläpuolelta, melkein mäen päältä.
Kukat ovat siinä, mihin pyörä putosi.
Pyörä putosi tähän.
Hänen ruumiinsa oli tässä.
Olen nyt aika turrana.
Joeyn kohtalon takia.
Itkin kyynelvarastot tyhjiksi jo sairaalassa.
Olin hänen vierellään, kunnes sydän pysähtyi.
En edes yritä salata sitä.
Suljen kaiken mielestäni.
Isaac, on kohta keskipäivä.
Niinkö?
Harkitse heräämistä. Voit auttaa minua.
Maalaan huoneen tänään.
Joeyn onnettomuudesta tulee huomenna kolme viikkoa.
En tiedä tai käsitä miksi, mutta minulla on tarve -
maalata jokainen huone,
tehdä niistä erilaisia.
Perhe tuskin palaa tästä ennalleen.
Kaitpa me saavutamme -
jonkinmoisen normaalitilan,
mutta hän on mielissämme aina.
RAKAS POIKAMME - JOEY EISCH 22. JOULUKUUTA 2002 - 24. HEINÄKUUTA 2015
Tämä varmaan järkyttää sinua.
Mikään ei enää hetkauta. Jos jotain sattuu,
pääsenpähän pikemmin hänen luokseen.
Toivottavasti se ei loukkaa sinua...
Aika itsekästä sinulta.
Selvä.
Anteeksi.
Monella alkaa taas koulu, siispä kerromme...
Oletko hereillä?
Bussi tulee 20 minuutin päästä.
Pitää sinun olla valmiina.
Jee. Viimeinen vuosi.
Hymyä.
Tämä on elämänne vika eka koulupäivä!
Niin kuulemma.
Rakastan sinua.
Heippa.
MUISTOISSAMME JOSEPH EISCH
Isaac, pesitkö kätesi?
Pesin.
Etkä pessyt.
Pesin. Tapellaanko?
Ei koulussa, vaan juuri äsken.
Koska isä saavutti elämässään niin paljon, on vaikeaa -
yltää samaan.
Uskon, että jos Joey eläisi,
hän olisi isän menestystarina.
PUOLUSTUSVOIMAT REKRYTOINTI
Selvä.
Kun panet tähän nimesi, tämän työn ansaitset.
Tämän työn haluat ja tämän työn saat.
Tässä. Allekirjoitus.
Pelkkä allekirjoitus? -Niin.
Hyvästi oma elämä.
Aika lailla.
Ennen aioin vakaasti collegeen, nyt aion vakaasti armeijaan.
Joey halusi kovasti armeijaan.
Tunsin, että minun on se tehtävä.
Oikea käsi ylös.
Toista perässä.
Minä, sano koko nimesi...
Minä, Isaac James Eisch... -vannon tai vahvistan...
vannon...
tukevani ja puolustavani...
Yhdysvaltain perustuslakia...
kaikkia ulkoisia tai sisäisiä vihollisia vastaan...
ja että noudatan käskyjä...
Yhdysvaltain presidentiltä...
ja ylemmiltä upseereilta.
Jumala minua varjelkoon.
Onneksi olkoon.
Olen hurjan ylpeä hänestä.
Tietääkseni tämä on neljäs sukupolvi,
joka liittyy armeijaan.
Hyvin hoidettu.
Maria. -Minulle myös.
Lupasit, ettet itke. -En minä itkenyt.
PITELE POKAALIANI KUN SUUTELEN HEILAASI
Pukeudutko täällä?
En. Menen farkuissa ja t-paidassa.
Panen smokin takapenkille.
Entä päivällinen?
Tanssiaisissa tarjotaan grillikylkeä.
Syöt siellä?
Joo, grillikyljen takia lippu maksoi 50.
Aika siistiä. -Eikö?
Älä kadota näitä.
Voi luoja. Olette tosi söpöjä!
Miten sait sen poseeraamaan?
Pitäkää hauskaa. -Heippa.
YHDYSVALTAIN ARMEIJA
Isaac James Eisch.
Pärjäätkö? -En.
Saanko esitellä, vuosikurssi 2016.
ONNEA, ISAAC SOTILAS ON VAHVA
Niin, kuule.
Miksi kaikki pitää jättää viime tippaan? -Miten niin?
Ne ovat tässä. -Tämä on pakkauslista!
Kamat pakataan, jotta sitä ei tarvitse -
tehdä viime tipassa.
10 minuuttia aikaa olla...
Tuo olisi pitänyt tehdä eilen.
Hän sanoi, ettei puoliakaan tarvita.
Sitten listaa pitää muuttaa.
Siinä sanotaan "vähimmäisvaatimukset".
Missä se "Sotilaan laukku" on?
"Kaikkien tavaroiden tulee mahtua Sotilaan laukkuun".
Helvetin hankalaa.
Paska.
Toivottavasti edes osa mäkätyksistäni -
menee joskus perille.
En ole menossa sotaan. Menen oppimaan sotimista.
Hyvästelen tässä ja... Muista, mitä sanoin.
Itke jos itkettää, mutta kun lähdet pihasta,
itku saa loppua.
On aika aikuistua.
Teet tämän vain itsesi ja Joeyn vuoksi.
Ymmärrätkö?
Jep.
Annan vielä viimeisen…
Olette rakkaita.
Toimi oikein.
Oletko kunnossa? -Olen. Olen ylpeä hänestä.
Kyllä hän pärjää.
Hän on yhä poikani.
Tietysti hän on poikasi. -Tiedän.
Hän on esikoiseni.
En minä herkästi heilahda.
Tuntuu vain... En minä tiedä.
Koska hän lähti kotoa.
Iloitsen hänen puolestaan.
Tästä alkaa aivan uusi... -Sehän se tavoite on.
Haluaako joku, että lapsi jää iäksi kotiin?
Ei. Heille haluaa kasvattaa siivet, joilla lentää pesästä.
Hän taisi sen juuri tehdä.
Onnistuneesti.
Vai mitä?
PERUSTAISTELUKOULUTUS
En tiedä, mitä katson...
Sikiöpussi on tuo pieni... -Ja tuo toinen piste on ruskuaispussi?
Ruskuaispussi on läpikuultava. Se on tässä.
Selvä.
Onko vielä liian aikaista nähdä sydämenlyönnit?
Tiedän, ettei vielä voi...
Kyllä sen näkee. -Sen näkee. Voi luoja!
Voi taivas.
Jee!
Oletko onnellinen? -Olen.
Pelotti, ettei siellä ole mitään.
Vauva Eisch.
SOTILAS ON VAHVA
Pystyt siihen. -Noin.
Vielä vähän.
Terve, Isaac. Miten menee? Anteeksi, sotamies Eisch.
Äidillä ja minulla on uutisia.
Sano sinä.
Saimme tulokset.
Vauva on täysin terve.
Ei Downin syndroomaa tai muutakaan.
Ei ongelmia. Vauva on täysin kunnossa.
Saimme tänään tietää, että meille tulee...
Jaxon. -...poika.
Ei tyttöä.
Saat toisen pikkuveljen.
Painupa punnertamaan.
Olet rakas. Ikävä on. -Voi hyvin.
Heippa. -Olet rakas. Heippa.
Totta puhuen en tiedä Afganistanin sodasta paljonkaan.
En tiedä, mistä se sota alkoi, tai onko Afganistan Al-Qaidan päätukikohta.
En liiemmin seuraa politiikan sitä puolta.
En seuraa, miksi sotia syttyy.
Tiedän vain, että rakastan maatani.
PERUSTAISTELUKOULUTUKSEN PÄÄTTÖJUHLA
Haluan kertoa pari asiaa, ennen kuin tapaatte.
Sotilaanne ovat käyneet läpi muutosprosessin,
niin fyysisesti kuin henkisestikin.
Oletteko valmiita tapaamaan sotilaanne?
On aika vetää saappaat jalkaan
Tämä on täydellinen päivä kuolla
Pyyhi veri silmistäsi.
Meitä ei mikään murenna
Taistelemme viimeiseen hengenvetoon
Olemme sotilaita
Komppania, lepo.
Nauttikaa perhepäivästä -
ja menkää varovasti tapaamaan sotilastanne.
Pystyssä päin, lujaa iskien, voitto on meidän.
Hyvää päivänjatkoa.
Päätä saa liikuttaa, Davis.
Nythän on lepo.
Pääni ei varmaan edes liiku. Se ei...
Eisch! Eteen sieltä!
Isä, sinun pitää tulla tänne.
Tuo oli mieletöntä! -Eikö?
Voi sinua!
Näinkö? -Hyvä se on.
LIIAN SÖPÖ SOTILAAKSI
Ostan tuon. -Tykkään siitä.
Tykkäsin tuosta.
Tuo on hyvä.
Haluatko kaksi?
Tykkään siitä. Se on nätti.
Haluatko tuon? -Tykkään näistä.
Tuo ei ole amerikkalainen.
Haluatko "Kuolakersantin"?
Joo. -Kulta? Haluatko?
Kiitos.
Ovatko tiedot tässä oikein?
Ovat? -Tiedän täydellisen biisin,
kun vauva syntyy. -Ei.
Anna minun. -Ei.
Mitä?
Totta hitossa.
Kyllä vain.
Teen sen. -Etkä!
Soitan sen heti, kun se syntyy.
No niin.
Eikö ole täydellinen?
JOEY
Hei, Jaxon, isi tässä.
Heippa.
Hei, muru. Saanko ottaa nopean videopuhelun?
Tervehdi isoveljeäsi. -Onpa suloinen!
Hän on tosi söpö.
Sain nähdä kaiken. Se oli mahtavaa.
Älä itke, Jaxon.
Palaa luokkaan, lähetän kuvia.
Halusin vain näyttää hänet.
Heippa. -Rakastan sinua.
Minäkin sinua. -Okei.
Hän on supersöpö.
Eikö olekin?
Oletko onnellinen? -Joo.
Hei, Jaxon.
Katso hänen pikku nenäänsä!
Tervetuloa maailmaan.
Olin hyvä poika.
Muistatko ääneni?
Tue pää kyynärtaipeeseen.
Sitten vain pidät kiinni.
Juuri noin.
Jaxon Joseph.
Hänen toinen nimensä on Joey.
Hän toi meidät pois pimeydestä.
Se on lahja, ja uskon Joeyn kertovan, että saamme olla onnellisia.
KAKSI VUOTTA MYÖHEMMIN
Vaikka sotilasura on hyvä ura,
se ei ole ihan sitä, miltä se näytti, kun olin polvenkorkuinen.
Jos totta puhutaan, olen kamppaillut -
noin vuoden masennuksen kanssa.
En tiedä, mistä se tuli.
En tiedä, ehkä se johtuu siitä, että äiti lähti,
tai siitä, että isä lähti rintamalle ja haavoittui,
tai Joeysta. Se vain iski.
On vaikea avautua isälle, kun hän ei osaa samastua.
Hän on kai minua parempi käsittelemään asioita.
Uskon, että meillä on yhä hyvä side.
Sanon hänelle, ettei tarvitse aina soittaa.
Nyt hän ei soita joka päivä, ja toivon, että soittaisi.
Hitto!
Hei, kaveri! Miten päivä meni?
Mennäänpä autoon.
Autoon.
Jep.
Jax, onkohan äiti kotona?
Äiti. -Niin.
Haluatko nähdä hänet?
Joo! -Niinkö? Selvä.
Pojan elämästä rankkaa tekee se, kun pitää olla niin kova.
Haluan, että jässikästäni tulee kova jätkä.
Ja haluan hänestäkin sotilaan.
No niin.
Tule, haetaan äiti.
Siitä on jo viisi vuotta, kun jalkani amputoitiin.
On rankkaa nähdä, kun jotkut amputoidut juoksevat maratoneja,
kun itse en pysty edes kaupassa käymään levähtämättä,
koska en vain pysty kävelemään.
Älä anna Brianin huijata. Ei hänellä hyvin mene.
Hän on vihainen.
Hän on vihainen poikamme kuolemasta. Hän on vihainen, kun on "hyödytön".
Hän on vihainen, kun ei voi kävellä.
Hän ei tunne oloaan tarpeeksi miehekkääksi.
En tiedä, miten auttaisin häntä.
Afganistanin sota on jatkunut nyt 18 vuotta,
vuodesta 2001.
Noin vuosi sitten -
näin uutisissa kuvaa torilta, jolla joskus partioin.
Jotkut pahikset olivat vallanneet alueen.
Se jotenkin kolahti.
Mikä kaiken tarkoitus oli?
Sitä miettii: "Muuttaisinko jotain? Olisinko toiminut toisin?"
Se on nyt ohi. Kaikki on historiaa.
Pitää vain jatkaa.
Ei voi muuta.
Ja tuoda päiviinsä enemmän onnea kuin surua.
Teit hyvää työtä.
Eisch. -Huomenta.
Huomenta.
Unohdit ajaa partasi.
Tuo on huonosti.
Saappaat kunnossa.
Tiedän, että isä on ylpeä, kun värväydyin,
mutta joskus tuntuu, että petän hänet, kun en yllä hänen tekoihinsa.
Uraa on takana jo kaksi ja puoli vuotta, mitä olen saanut aikaiseksi?
Olen sotilaiden alinta kastia.
Mutta haluan joskus sotimaan.
Tähän minä kasvoin.
JOSEPH EISCHIN MUISTOLLE 22.12.2002–24.7.2015
Tekstitys: Päivi Vuoriaro